jkorsvik/nowiki_second_scrape_merged huggingface dataset:
Emmanuel Bénézit

Emmanuel Bénézit (født 1854 på Jersey, død 1920 i Paris) var en fransk kunsthistoriker.
Han er særlig kjent for å ha forfattet kunstnerleksikonet Dictionnaire critique et documentaire des peintres, sculpteurs, dessinateurs et graveurs, som var inspirert av Felix Beckers Allgemeines Lexikon der bildenden Künstler. Efter Bénézits død overtok Edmond-Henri Zeiger-Viallet (1895–1994) arbeidet med leksikonet, som publiserte det siste bindet av den første utgaven i 1923. Bénézits leksikon har siden blitt utgitt i nye utgaver, den seneste i 2006.


== Referanser ==


== Kilder ==
Bazin, Germain. Histoire de l'histoire de l'art; de Vasari à nos jours. Paris: Albin Michel, 1986, s. 378.
«Bénézit, Emmanuel», Dictionary of Art Historians, lest 2. november 2011.
Eirik Schulze

Eirik Wilberg Schulze (født 7. januar 1993) er en norsk fotballspiller som spiller for Idrettsklubben Start.Han har tidligere spilt for Mandalskameratene, Viking, Strømmen, Sandnes Ulf og Sogndal.
Sesongen 2020 ble han Starts toppscorer med 9 mål.


== Oppvekst ==
Schulze vokste opp i Mandal, fra han var 3 år til høsten 2011 spilte han aktivt i Mandalskameratene. Han fikk sin første kamp i eliteserien i 2011.


== Referanser ==


== Eksterne lenker ==
(en) Eirik Schulze – Transfermarkt 
(en) Eirik Schulze – Soccerbase.com 
(en) Eirik Schulze – Soccerway 
(no) Eirik Schulze – Norges Fotballforbund 
(en) Eirik Schulze – FBref
Kungliga Vitterhets Historie och Antikvitets Akademien

Kungliga Vitterhets Historie och Antikvitets Akademien (også bare kalt Kungliga Vitterhetsakademien, forkortet KVHAA) ble opprettet i 1753 av Lovisa Ulrika med navnet Kongliga Svenska Vitterhets-academien som en humanistisk motsetning til Kungliga Vetenskapsakademien som var etablert i 1739. Sitt nåværende navn fikk Vitterhetsakademien i  1786, da Gustav III gjenopprettet sin mors akademi, samtidig som han grunnla Svenska Akademien. Institusjonen har tilhold i Rettigska huset i Villagatan 3 i Stockholm.
KVHAAs formål er å «främja forskning och annan verksamhet inom humanistiska, religionsvetenskapliga, rättsvetenskapliga och samhällsvetenskapliga discipliner samt kulturmiljövård», framfor alt gjennom økonomisk støtte og gjennom en omfattende publiseringsvirksomhet. Blant KVHAAs skrifter finnes Fornvännen. KVHAAs ansvarsområde har utviklet seg til å omfatte hele det humanistiske virksomhetsfeltet i bred forstand, innbefattet religionsvitenskap, rettsvitenskap og samfunnsvitenskap samt kulturvern. På anmodning av den svenske regjeringen eller andre offentlige myndigheter, eller på eget initiativ, avgir KVHAA uttalelser i spørsmål som berører dets virksomhetsområder. 
KVHAA eier og driver Stjärnsunds slott, Skånelaholms slott, samt Stensjö by i Småland og Borgs by på Öland.
KVHAAs bibliotek inngår i Riksantikvarieämbetet og er et offentlig vitenskapelig spesialbibliotek åpent for almenheten. 


== Organisasjon ==
KVHAA har opp til 30 arbeidende representanter innen enten en historisk-antikvarisk klasse eller en filosofisk-filologisk, samt opp til ti æresrepresentanter. Svenske og utenlandske «korresponderende representanter» er ikke begrenset av antallet. Når en arbeidende representant fyller 70, velger man inn en ny, mens 70-åringen forblir i KVHAA som emeritus. Derfor har man over hundre medlemmer.


== Priser ==
Diplom, priser, medaljer og utmerkelser utdeles vanligvis på KVHAAs høytidelige sammenkomst som finner sted hvert år den 20. mars. Akademien deler ut et antall priser, som Gad Rausings pris för framstående humanistisk forskargärning, Ann-Kersti og Carl-Hakon Swensons pris og Rettigska priset. Akademien deler også ut et antall medaljer som Akademiens Gustaf Adolfmedalj med kongens godkjenning, Akademiens fortjenestemedalje i gull, Akademiens jetong i gull, Antikvariska medaljen i sølv og Inskriftsmedaljen i sølv.


== Referanser ==


== Eksterne lenker ==
(sv) Offisielt nettsted 
Riksantikvarieämbetet/Vitterhetsakademiens bibliotek
Till Eulenspiegel

Till Eulenspiegel (uttale [ˈtɪl ˈɔʏlənˌʃpiːgəl], på lavtysk Dyl Ulenspegel [dɪl ˈʔuːlnˌspɛɪgl̩]) eller Till Uglespeil (også skrevet Till Uglspil på dansk, Tijl Uilenspiegel på nederlandsk og annet) er den lystige hovedpersonen i Till Eulenspiegels lystige streker, en gammel folkebok med omkring hundre morsomme og grovkornede anekdoter og småhistorier.


== Eksterne lenker ==
(en) Till Eulenspiegel – kategori av bilder, video eller lyd på Commons 
(en) Till Eulenspiegel – galleri av bilder, video eller lyd på Commons
Temalangeni Dlamini

Temalangeni Dlamini (født 16. juli 1987) er en eswatinisk friidrettsutøver. Hun var én av Swazilands fire deltakere under Sommer-OL 2008 i Beijing. Hun løp 400 meter damer, og kom på 48.-plass med en tid på 59,91. Hun var også flaggbærer for Swaziland.


== Referanser ==


== Eksterne lenker ==
(en) Temalangeni Dlamini – Olympedia 
(en) Temalangeni Dlamini – Sports-Reference (OL-resultater – arkivert) 
(en) Temalangeni Dlamini – Commonwealth Games Federation 
(en) Temalangeni Dlamini – World Athletics
Thieme-Becker

Thieme-Becker er den mest brukte forkortelsen på det tysksproglige kunstnerleksikonet med tittelen Allgemeines Lexikon der Bildenden Künstler von der Antike bis zur Gegenwart. Leksikonet ble startet av Ulrich Thieme og Felix Becker, og efterhvert utvidet med Hans Vollmers Allgemeines Lexikon der bildenden Künstler des XX. Jahrhunderts.


== Thieme-Becker ==
Thieme-Becker utkom i 37 bind mellom 1907 og 1950; først ved Wilhelm Engelmanns forlag, derefter ved E. A. Seemann i Leipzig. Leksikonet omfatter 148 180 kunstnerbiografier som har blitt skrevet av om lag 400 kunsthistorikere. Oppføringene inneholder informasjon om kunstnernes bakgrunn, utdannelse, arbeid, hovedverk og utstillinger. Henvisninger til videre lesning er også inkludert.


=== Historie ===
Sammen med Felix Becker begynte Ulrich Thieme i 1898 med forarbeidene til leksikonet. De fikk ingen statlig eller akademisk finansiell støtte, antakelig fordi Thieme ønsket å finansiere leksikonet ut av egen lomme. Den opprinnelige planen var å gi ut et 20-binds verk i løpet av tolv år, som kunne presentere de nyeste kunstnerspirene på en «rask, troverdig og oversiktlig» måte.I 1907 utkom det første bindet (Aa – Antonio de Miraguel). Efter det fjerde bindet (1910) trakk Felix Becker seg tilbake på grunn av sykdom. I 1911 begynte Seemann Verlag å gi ut leksikonet. Thieme redigerte alene bind 5 (1911, Brewer –) til bind 13 (1920, – Gibus). Vanskelighetene som oppsto under første verdenskrig, nevner han i forordet til bind 13. Thieme døde 1922, hvorpå Fred C. Willis midlertidig tok over som redaktør. Han ga ut bindene 14 og 15. I 1923 ble Hans Vollmer redaktør for leksikonet. Han hadde arbeidet i leksikonets redaksjon siden første bind (1907), og forble redaktør frem til leksikonets siste bind (37) i 1950.


== Vollmer ==
Thieme-Becker ble på 1950-tallet utvidet med Hans Vollmers Allgemeines Lexikon der bildenden Künstler des XX. Jahrhunderts, som utkom i seks bind fra 1953 til 1962 på forlaget E. A. Seemann i Leipzig. 
Både Thieme-Becker og Vollmer finnes i en studieutgave utgitt av Deutscher Taschenbuch Verlag (dtv) i 1992. Våren 2008 gav forlaget E. A. Seemann ut et ikke-utvidet opplag av de eldre Thieme-Becker-Vollmer-utgavene (tilsammen 43 bind, 1907–1962) på DVD, med rundt 250 000 kunstnerbiografier.


== Litteratur ==
George, Magdalena (red.). Festschrift Hans Vollmer. Aus Anlass seiner fünfzigjährigen Tätigkeit als Mitarbeiter und Herausgeber des Thieme-Becker Allgemeines Lexikon der bildenden Künstler von der Antike bis zur Gegenwart. E.A. Seemann, Leipzig 1957.


== Referanser ==


== Eksterne lenker ==
Henvisning til eftertrykket til Thieme-Becker/Vollmer
Bertel Thorvaldsens Plads


== Referanser ==
Moussa Sow

Moussa Sow (født 19. januar 1986) er en franskfødt senegalesisk fotballspiller som spiller for den tyrkiske klubben Bursaspor, på lån fra den emiratarabiske klubben Shabab Al-Ahli Dubai FC.


== Landslaget ==
Han ble tatt ut i Senegals tropp til VM i fotball 2018 i Russland.


== Referanser ==


== Eksterne lenker ==
(en) Moussa Sow – UEFA 
(fr) Moussa Sow – LÉquipe 
(en) Moussa Sow – Transfermarkt 
(en) Moussa Sow – national-football-teams.com 
(en) Moussa Sow – WorldFootball.net 
(en) Moussa Sow – FootballDatabase.eu 
(en) Moussa Sow – Soccerway 
(tr) Moussa Sow – Mackolik.com 
(en) Moussa Sow – Tyrkias fotballforbund 
(en) Moussa Sow – FBref
Likestillingssenteret KUN

Likestillingssenteret KUN (tidligere Stiftelsen Kvinneuniversitetet Nord) er et kompetansesenter for likestillingsspørsmål som holder til i Steigen i Nordland og på Kunnskapsparken i Steinkjer. 
Likestillingssenteret KUN ble etablert i 1992 av Nordland fylkeskommune, flere kommuner, organisasjoner og enkeltpersoner. Stiftelsen skiftet navn fra Kvinneuniversitetet Nord til KUN senter for kunnskap og likestilling i 2007, til KUN i 2016 og Likestillingssenteret KUN i 2018.
Likestillingssenteret KUN jobber med alle diskrimineringsgrunnlagene: kjønn, etnisk bakgrunn, klasse, alder, rase, språk, religion, seksuell orientering og nedsatt funksjonsevne. Likestilling er en del av FNs bærekraftsmål, og er et sentralt virkemiddel for å skape et bærekraftig samfunn. Likestillingssenteret KUN anser likestilling ikke bare som et mål i seg selv, men også et verktøy som kan bidra inn i en bærekraftig samfunnsutvikling på lokalt og regionalt nivå, nasjonalt og internasjonalt.


== Ledere ==
2004– : Mari Wattum
1991–2003: Berit Woie Berg


== Referanser ==


== Eksterne lenker ==
Likestillingssenteret KUNs hjemmeside
Facebook - Instagram - Twitter - Linkedin
Slavi Trifonov

Slavi Trifonov (bulgarsk: Слави Трифонов), egentlig Stanislav Todorov Trifonov (Станислав Тодоров Трифонов), (født 18. oktober 1966  i Pleven) er en bulgarsk talk show-vert, underholder, sanger, skuespiller og TV-produsent.
Trifonov har siden 2000 hatt talk showet Slavis show (Шоуто на Слави) på TV-kanalen bTV, et populært timeslangt underholdningsprogram sendt hver ukedag på kveldstid. 


== Referanser ==


== Eksterne lenker ==
Offisielt nettsted 
(en) Slavi Trifonov – kategori av bilder, video eller lyd på Commons 
(en) Slavi Trifonov på Internet Movie Database 
(en) Slavi Trifonov hos The Movie Database
Klondyke Bill

Klondyke Bill er Helge Ingstads eneste romanfortelling og ble gitt ut første gang i 1941.
Selv om dette er en roman så inneholder den nok elementer av selvopplevde hendelser og/eller erfaringer fra tiden Ingstad tilbrakte som pelsjeger i Nord-Canada. I boken møter vi den underfundige og sære pelsjegeren Bill som søker det optimale jaktområdet på tundraen i Nord-Canadas villmark. Etter en lang og hard vinter med jakt bærer det avsted med verdifull last på sleden til handelsstedet ved Store Slavesjø for å gjøre opp handel. På handelsstedet råder misunnelse over Bills gode jaktevner og rivalene lurer ham inn i en felle.


== Eksterne lenker ==
Bokhylla.no
Rosen Plevneliev

Rosen Asenov Plevneliev (bulgarsk: Росен Асенов Плевнелиев; født 14. mai 1964 i Gotse Deltsjev) er en bulgarsk forretningsmann og politiker, som representerer partiet Borgere for europeisk utvikling av Bulgaria, kalt GERB. Han har vært minister for regional utvikling og offentlige arbeider og ble i oktober 2011 valgt til Bulgarias president. Han tiltrådte 18. januar 2012 og fratrådte 22. januar 2017.
Plevneliev er utdannet i informatikk ved Det tekniske universitetet i Sofia. Etter endt utdannelse startet han i de første årene av Bulgarias overgang til demokrati og markedsøkonomi en rekke næringsvirksomheter i bygge- og eiendomsbransjen. Fra 1991 til 1998 arbeidet han i Tyskland, der hans entreprenørfirma var underleverandør ved byggeprosjekter.I 2009 ble Plevneliev engasjert i partiet GERB og i juli samme år ble han utnevnt til minister for regional utvikling og offentlige arbeider i regjeringen ledet av statsminister Boǐko Borisov. Han ble nominert som presidentkandidat av GERB til valget i oktober 2011. Plevneliev vant valget med 52,6 % av stemmene i andre runde mot Ivajlo Kalfin fra Bulgarias sosialistparti.


== Se også ==
Liste over Bulgarias presidenter


== Referanser ==
Vladimír Tomšík

Vladimír Tomšík (født 12. juni 1974 i Čeladná) er en tsjekkisk økonom, som har vært visesentralbanksjef for Tsjekkias nasjonalbank siden 1. juni 2010. 
Han studerte ved Fakultet for sosialøkonomi og offentlig forvaltning og Fakultet for finans og regnskap ved Det økonomiske universitet i Praha. Han har også studert ved Fakultet for samfunnsvitenskap ved Karlsuniversitetet. I tillegg har han to doktorgrader (Ph.D.) – én i økonomisk politikk fra Det økonomiske universitet i Praha, og én i samfunnsøkonomi fra Karlsuniversitetet. I 2004 ble han førsteamanuensis ved Fakultet for finans og regnskap ved Det økonomiske universitet, og i 2009 ble han utnevnt til professor ved samme universitet. 
Hampl begynte å jobbe Det økonomiske fakultet i 1997, som assistent. I februar 2000 ble han analytiker i Komerční banka, Senere samme år gikk han til Newton Holding, der han ble sjefsøkonom, og fra 2004 til 2006 var han leder for Samfunnsøkonomisk institutt ved Newton College. 
Han ble ansatt i World Trade Institute i Sveits i september 2005, der han jobbet fram til han ble ansatt som styremedlem i Tsjekkias nasjonalbank 1. desember 2006. Dette vervet har seks års varighet. Fra 1. juli 2010 var han også visesentralbanksjef. 


== Referanser ==


== Eksterne lenker ==
Tsjekkias nasjonalbank – Vladimír Tomšík – Vice-Governor
Skrivesperre og kunstneriske ambisjoner & ...

Skrivesperre og kunstneriske ambisjoner & om en hund som må bøte med livet på grunn av summen av de to er en novellefilm som hadde premiere på Kortfilmfestivalen i 2011. En kortversjon (35 min.) ble vist på Kortfilmfestivalen i Grimstad, mens fullversjonen (47 min.) hadde premiere på Cinemateket i Oslo i september 2011. Manus og regi er ved Geir Henning Hopland. Hovedrolleinnehaverne er Vidar Magnussen, Kristine Rui Slettebakken, Morten Rose, Kyrre Haugen Sydness og Geir Henning Hopland. Hunden i filmen spilles av Enya, eiet av Veronica Wister.
Skrivesperre var månedens DVD og fulgte med bransjebladet Rushprint nr. 5 / 2011.


== Handlingen ==
Filmen forteller om en manusforfatter som sliter med å få forløst sitt neste prosjekt, samtidig som han opplever at andre får mer oppmerksomhet enn ham. Manusforfatteren besøker en friteatergruppe og forelsker seg i den kvinnelige Pippi-figuren. Han vil spesialskrive for henne, men press fra vennegjengen og filmbransjen fører til at det går i stå.


== Referanser ==


== Eksterne lenker ==
(en) Skrivesperre og kunstneriske ambisjoner & om en hund som må bøte med livet på grunn av summen av de to på Internet Movie Database 
Sak i Z Filmtidsskrift
Omtale fra Kortfilmfestivalen i Grimstad
Talk That Talk

Talk That Talk er et album fra Rihanna, utgitt 18. november 2011. Første singel fra albuet er «We Found Love», som hun synger sammen med Calvin Harris. Singelen kom på #1 på Hot 100 Billboard singellisten 2. november 2011.


== Sporliste ==


===== iTunes Bounsspor =====


===== Deluxe Edition =====


== Eksterne lenker ==
(en) Talk That Talk på Discogs 
(en) Talk That Talk på MusicBrainz 
(en) Talk That Talk på Spotify 
(en) Talk That Talk på AllMusic
Rosen Kirilov

Rosen Jordanov Kirilov (bulgarsk: Росен Йорданов Кирилов) (født 4. januar 1973 i Vidin) er en bulgarsk tidligere fotballspiller, som blant annet spilte midstopper hos Litex Lovech samt flere andre europeiske klubber. Han fikk også flere landskamper for Bulgarias herrelandslag.
Kirilov startet sin karriere i CSKA Sofia i 1991, før han fem år senere dro videre til Litex Lovech. I 1999 dro han på en overgang til den tyrkiske klubben Adanaspor, før han i 2001 igjen returnerte til Litex Lovech, hvor han spilte i overkant av 100 seriekamper og scoret ti mål fordelt over seks sesonger. I 2007 dro han igjen utenlands til den kypriotiske klubben APOP Kinyras, før han sesongen etter avsluttet spillerkarrieren i den rumenske klubben FC Vaslui.


== Landslagskarriere ==
Kirilov spilte i årene mellom 1998 og 2006 totalt 51 landskamper for Bulgarias herrelandslag. Han deltok blant annet ved VM i fotball 1998 og EM i fotball 2004.


== Eksterne lenker ==
(en) Rosen Kirilov – FIFA 
(en) Rosen Kirilov – Transfermarkt 
(en) Rosen Kirilov – Transfermarkt (manager) 
(en) Rosen Kirilov – national-football-teams.com 
(en) Rosen Kirilov – Soccerbase.com 
(en) Rosen Kirilov – FootballDatabase.eu 
(en) Rosen Kirilov – Soccerway 
(en) Rosen Kirilov – Tyrkias fotballforbund 
(en) Rosen Kirilov – FBref 
Footballdatabase.eu – Spillerinfo om Kirilov
– Spillerinfo om Kirilov
Petăr Aleksandrov

Petăr Aleksandrov (bulgarsk: Петър Александров; født 7. desember 1962 i Karlovo) er en bulgarsk tidligere fotballspiller og senere fotballtrener, som blant annet spilte angrep hos PFC Slavia Sofia samt flere andre europeiske klubber. Han fikk også flere landskamper for Bulgarias herrelandslag.
Aleksandrov startet sin spillerkarriere i den lokale klubben Levski Karlovo i 1981, men fikk sitt definitive gjennombrudd hos PFC Slavia Sofia i 1982, hvor han spilte over 170 seriekamper og scoret hundre seriemål frem til 1989. Etter dette spilte han utenlands i KV Kortrijk (Belgia), Energie Cottbus (Tyskland) samt FC Aarau, Neuchâtel Xamax, FC Basel og FC Lucerne (Sveits).
Han la opp som fotballspiller i 2002 og ble ansatt som trener for reservelaget til FC Aarau (2002–2004). Han har etter dette fungert som assistenttrener for PAOK (2004–2005), FC St. Gallen (2006–2007), Grasshopper Club Zürich (2007) og Bulgaria (2008–2009).


== Landslagskarriere ==
Aleksandrov spilte i årene mellom 1987 og 1994 totalt 25 landskamper, og scoret fem mål for Bulgarias herrelandslag. Han var med i den bulgarske troppen under VM i 1994, en tropp som var med helt frem til semifinalen. Aleksandrov var for øvrig satt i skyggen av angrepsspillerne Emil Kostadinov og Hristo Stoitsjkov, noe som gjorde at han ikke fikk spilletid i mesterskapet.


== Referanser ==


== Eksterne lenker ==
(en) Petăr Aleksandrov – FIFA 
(en) Petăr Aleksandrov – Transfermarkt 
(en) Petăr Aleksandrov – Transfermarkt (manager) 
(en) Petăr Aleksandrov – national-football-teams.com 
(en) Petăr Aleksandrov – FootballDatabase.eu 
(en) Petăr Aleksandrov – FBref 
Footballdatabase.eu – Spillerinfo om Aleksandrov
– Spillerinfo om Aleksandrov
(en) Profil på LevskiSofia.info
Georg Emil Hansen

Georg Emil Hansen (født 12. mai 1833 i Næstved, død 21. desember 1891 på Frederiksberg) var fotograf og en av fotografiets pionerer i Danmark i andre halvdel av 1800-tallet. 
Broren N.C. Hansen var portrettmaler og fotograf og begge inngikk fra 1867 i firmaet Hansen, Schou & Weller i kompaniskab med Albert Schou og Clemens Weller.
Georg E. Hansen var fra Næstved og lærte kunsten å lave daguerreotypier fra sin far, foregangsmannen Carl Christian Hansen, som var begynt med denne teknikken i 1849. I 1854 hjalp han faren med å etablere et atelier i haven bak Thotts palé på Kongens Nytorv. Han hadde dessuten tatt med seg nytt utstyr fra Tyskland.I 1856 åpnet han sitt eget fotografiske atelier. I begynnelsen lå det i Bredgade 22, senere i nr. 61 i samme gate og senere i Østergade 54.Senere ble Hansen kongelig hoffotograf og tok i den egenskap portretter av kongehusene i Danmark, Storbritannia, Russland og Hellas. Særlig visittkort var en suksess hos de kongelige. Det anslås at han solgte omtrent 37 000 portrettkopier av prinsesse Alexandra av Danmark da hun giftet seg med den fremtidige Edvard VII av Storbritannia i 1863.Han vant premier på verdensutstillingen i London i 1862 og en utstilling i Berlin i 1865.H.C. Andersen hadde stor interesse for fotografi og det finnes mange bilder av dikteren.
Han poserte for Georg E. Hansen mange ganger i tidsrommet 1860 til 1874. I et dagsboksnotat for 19. juli 1862 skriver Andersen: «Gik til Hansen som photographerede mig; fik 24 Portrætter».


== Referanser ==


== Litteratur ==
Bjørn Ochsner: Fotografer i og fra Danmark til og med år 1920, 1986, ISBN 87-552-1216-6
Dansk Fotografihistorie, ed. Mette Sandbye. Gyldendal, Copenhagen 2004, ISBN 87-00-39586-2


== Eksterne lenker ==
(en) Georg Emil Hansen – kategori av bilder, video eller lyd på Commons
Ivajlo Andonov

Ivajlo Viktorov Andonov (bulgarsk: Ивайло Викторов Андонов) (født 14. august 1967 i Blagoevgrad) er en bulgarsk tidligere fotballspiller, som blant annet spilte i angrep hos Pirin Blagoevgrad og CSKA Sofia samt flere andre europeiske klubber. Han fikk også flere landskamper for Bulgarias herrelandslag.
Andonov startet sin spillerkarriere i den lokale klubben Pirin Blagoevgrad i 1987, men fikk sitt definitive gjennombrudd hos CSKA Sofia i 1991, hvor han frem til 1994 scoret 55 mål på 84 seriekamper. Han hadde deretter to utenlandsopphold hos Albacete Balompié i Spania og Arminia Bielefeld i Tyskland, før han returnerte til Sofia. Andonov avsluttet sin spillerkarriere hos Union Berlin i år 2000.


== Landslagskarriere ==
Andonov spilte i årene mellom 1991 og 1997 totalt fem landskamper for Bulgarias herrelandslag. Han var med i den bulgarske troppen under VM i 1994, en tropp som var med helt frem til semifinalen. Andonov var for øvrig satt i skyggen av angrepsspillerne Emil Kostadinov og Hristo Stoitsjkov, noe som gjorde at han ikke fikk spilletid i mesterskapet.


== Referanser ==


== Eksterne lenker ==
(en) Ivajlo Andonov – FIFA 
(en) Ivajlo Andonov – Transfermarkt 
(en) Ivajlo Andonov – national-football-teams.com 
(en) Ivajlo Andonov – WorldFootball.net 
(en) Ivajlo Andonov – FootballDatabase.eu 
(de) Ivajlo Andonov – fussballdaten.de 
(en) Ivajlo Andonov – FBref 
Footballdatabase.eu – Spillerinfo om Andonov
National-football-teams.com – Spillerinfo om Andonov
Du Mingxin

Du Mingxin (kinesisk: 杜鸣心, pinyin: Dù Míngxīn; født 19. august 1928 i provinsen Hubei i Kina) er en kinesisk komponist kjent for sine verker for ballett, konsert og for en symfonisk pekingopera. 
Han studerte blant annet ved Yucai-skolen i Chongqing. Han flyttet til Shanghai i 1948, der han virket som pianist. Han studerte Tsjaikovski musikkonservatorium i Moskva årene 1954-58, og saluttet seg deretter til Beijing sentralkonservatorium.


== Verker i utvalg ==
Samarbeidet om balletten Rød avdeling av kvinner (premiere 1964).
Havfruen (ballett), med Wu Zuqiang
Elven Luos guddinne (symfonisk fantasia)
En fiolinkonsert
En pianokonsert (Vårens ånd)
En symfonisk versjon av pekingoperaen Kvinnelige generaler av Yangene, bestilt av  Kinas filharmoniske orkester


== Eksterne lenker ==
Foto
Nixon views Red Detachment of Women
Kinesiske komponister
Biografi
Georgi Asparukhov

Georgi Rangelov Asparukhov (bulgarsk: Георги Рангелов Аспарухов) (født 4. mai 1943 i Sofia, død 30. juni 1971 samme sted) var en bulgarsk fotballspiller, som spilte i angrep hos Levski Sofia og Botev Plovdiv. Han regnes som en av Bulgarias største fotballspiller gjennom tidene og fikk flere landskamper for Bulgarias herrelandslag, før han døde i en bilulykke sammen med landslagskollegaen Nikola Kotkov i 1971.
Asparukhov spilte på klubbnivå hovedsakelig for Levski Sofia i hjemlandet. Han spilte også et par sesonger hos Botev Plovdiv, og ble i 1965 kåret til årets fotballspiller i Bulgaria.
Asparukhov ble den 30. juni 1971, i en alder av 28 år og på toppen av sin karriere, drept i en bilulykke sammen med klubb- og landslagskollegaen Nikola Kotkov. Hjemmebanen til Levski Sofia har fått navnet Georgi Asparukhov stadion til hans minne.


== Landslagskarriere ==
Asparukhov spilte i årene mellom 1961 og 1971 totalt 50 kamper og scoret 19 mål for det Bulgarias herrelandslag, og deltok ved hele tre VM-sluttspill (VM i fotball 1962, VM i fotball 1966 og VM i fotball 1970). Ved sluttspillet i Chile i 1962 ble han den første bulgarske VM-målscorer noensinne, da han i et 1–6-nederlag mot Ungarn scoret Bulgarias eneste mål i turneringen.


== Referanser ==


== Eksterne lenker ==
(en) Georgi Asparukhov – FIFA 
(en) Georgi Asparukhov – UEFA 
(en) Georgi Asparukhov – Transfermarkt 
(en) Georgi Asparukhov – national-football-teams.com 
(en) Georgi Asparukhov – FootballDatabase.eu 
(en) Georgi Asparukhov – FBref 
Footballdatabase.eu – Spillerinfo om Asparukhov
National-football-teams.com – Spillerinfo om Asparukhov
(en) Profil på LevskiSofia.info